**Store rettigheter:**

**Kontrakt for komponering av opera, musikal eller andre store rettigheter**

Dette dokumentet er en mal for kontrakt mellom bestiller og komponist for komponering til opera, musikal eller annen musikkteaterforestilling under store rettigheter. Du må tilpasse kontrakten slik at den passer ditt prosjekt.

Nærmere veiledning om hva du bør huske på når du inngår avtaler finner du i «Veiledning for inngåelse av kontrakt for komponering av opera, musikal eller andre store rettigheter» på NOPA, Komponistforeningen og Musikkforleggerne sine hjemmesider. Ta kontakt med din gruppeforening dersom du har spørsmål!

**AVTALE** mellom

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(«Bestiller»)

og

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(«Komponist»)

1. **Verket**

Bestilleren har engasjert Komponist til å komponere musikk til:

* Navn på forestillingen/ arbeidstittel:
* Premieredato og scene:
* Antall minutter nykomponert musikk: inntil \_\_\_ minutter
* Besetning:
* Andre spesifiseringer:

heretter «Verket».

1. **Levering**

Levering av (stryk det som ikke passer)

* Notepartitur eller annen representasjon nødvendig for framføring
* Lydinnspilling/ masterinnspilling
* Annet:

Levering skjer etter nærmere avtale mellom bestiller og komponist, men senest

innen \_\_\_. \_\_\_.\_\_\_\_\_\_ . Kontaktperson hos Bestiller fastsetter milepælsmøter (se punkt 7).

Hvis levering av libretto blir forsinket på en slik måte at komponistens arbeid forsinkes, skal komponisten gis en rimelig utsettelse. Enhver utsettelse med leveringsfristen skal avtales skriftlig mellom partene.

Force majeure eller sykdom gir saklig grunn for utsettelse av leveransen (se punkt 9).

Bestiller får rett til å kopiere eventuelle partitur el. i så mange eksemplarer som Bestiller vurderer som nødvendig. Disse eksemplarer må bare brukes av Bestiller og kan ikke leies ut/lånes ut til andre uten Komponistens samtykke.

**3. Bestillers rettigheter og plikter**

Komponisten gir Bestiller rett til å fremføre Verket etter vilkårene i denne avtalen. Ingen opphavsrettigheter i verket overdras som følge av denne avtalen. Ved ønske om viderelisensiering, skal dette godkjennes av komponisten.

Rettighetene som overdras i denne avtalen er

☐ eksklusive

☐ ikke-eksklusive

Dersom Bestiller får eksklusive rettigheter, forutsetter dette at Bestiller, senest innen ett (1) år etter at Verket er levert, bekrefter at Verket vil bli utnyttet i henhold til avtalens bestemmelser innen ytterligere ett (1) år.

Bestiller har da, alene eller i samarbeid med andre, enerett til førstegangs fremførelse og enerett til fremføring av verket fra den dato komplett partitur eller tilsvarende er levert og i to (2) år etter at førstegangsfremførelsen har funnet sted. Denne enerett begrenses til ett (1) år etter førstegangsfremførelsen for fremførelser utenfor Norden.

Bestiller kan ikke foreta endringer i Verket uten særskilt, skriftlig samtykke fra Komponisten. Mindre tilpasninger av tekniske og praktiske årsaker kan allikevel foretas, forutsatt at Komponisten varsles i forkant.

Bestiller gis rett til vederlagsfritt å foreta lyd- og/eller bildeopptak av verket til internt bruk/arkivformål. Videre gis Bestiller rett til å benytte utdrag av verket i opptak i forbindelse med promotering av forestillingen i radio- og fjernsynskanaler, i selskapets sosiale medier og andre digitale plattformer (Facebook, YouTube, nettsider og Instagram).

1. **Komponistens rettigheter og plikter**

Komponisten har opphavsrett til musikken, jf. åvl. §§ 1 og 2, herunder retten til å inngå avtale med andre fremføringsinstitusjoner e.l. om fremføring av musikken, jfr. § 3. Komponisten kan helt eller delvis overdra sine rettigheter til et forlag.

Opphavsrettighetene til sceneverket som helhet er fordelt etter avtale mellom opphaverne i punkt 6 i denne avtalen.

Komponisten skal krediteres i alle sammenhenger der verket presenteres, f eks i promotering, online, på sosiale medier, på plakat, i programblad med mer.

Komponisten garanterer ovenfor Bestiller at verket er skrevet av han/henne. Komponisten innestår for at eventuelle rettigheter til Verket tilhørende tredjepersoner er klarert slik at Bestiller kan utnytte Verket i samsvar med bestemmelsene i denne avtalen.

Komponisten kan bruke deler av den ferdige produksjonen i en eventuell showreel og på

nettsider etter lansering.

Ved levering av masterinnspilling må det lages en særskilt avtale om masterrettigheter. Ved en eventuell utgivelse av musikken fra forestillingen skal det forhandles frem en egen avtale mellom

partene som regulerer dette. Dette gjelder også eventuelle spin-offs, merchandise og

lignende. Tilsvarende gjelder ved eventuell strømming av forestillingen (live og opptak).

Også for annen videreutnyttelse av verket, kreves egen avtale og særskilt vederlag.

1. **Honorar**
2. **Bestillingshonorar**

Bestiller skal betale bestillingshonorar til Komponisten med kr. ­­­­­­­­\_\_\_\_\_\_\_\_\_\_\_\_\_ .

Bestillingshonoraret omfatter ikke utgifter til ekstern innspilling og mastring, studioleie, musikere, honorar for lyddesign, med mer.

Dersom Komponisten bidrar i innstuderingsprosessen i andre roller enn den rent kompositoriske, for eksempel som repetitør, dirigent, utøver eller annet, skal dette honoreres utover komposisjonshonoraret.

Samlet økonomisk vederlag er fastsatt i henhold til oppdragsomfang. Ved ønske om utvidelse av oppdraget skal dette drøftes mellom partene, og nytt omforent budsjett eller kontrakt med partenes signaturer utferdiges. Dersom engasjementets art/omfang/varighet etter inngåelsen av denne avtale endres vesentlig som følge av endringer i produksjonen, skal Bestiller og Komponist bli enige om et tilleggshonorar som dekker disse endringene. Eksempler på dette kan være økt musikkomfang, mer komplekst lydbilde, ønske om flere studiomusikere e.l.

Bestillingshonoraret betales etter faktura fra Komponisten. Fakturering skjer i tre rater:

* 1/3 ved avtaleinngåelse
* 1/3 ved dato: \_\_ /\_\_ /\_\_\_\_
* 1/3 ved levering av Verket

Bestillinghonoraret utbetales i tillegg til det særskilte fremføringsvederlaget nevnt i punkt 6.

Personlige stipend el. kommer ikke til fradrag.

1. **Fremføringsmateriale**

Bestiller har rett til ett vederlagsfritt eksemplar av partituret / elektronisk materiale. Bestiller har rett til å få angitt på alle eksemplarer av partituret at verket er bestilt av bestilleren. Det skal gjøres egen avtale om:

1. Klaveruttog
2. Utskriving av stemmemateriale

Bestiller plikter å leie eller kjøpe stemmer, klaveruttog og ekstra partitur fra den komponisten har gitt fullmakt til å fremstille eksemplarer av verket. Med mindre annet blir avtalt med en eventuell utleier, kan leiet materiale ikke lånes ut eller kopieres i noen form. For kjøpt materiale gjelder de vanlige begrensningene etter åndsverkloven.

Komponisten forplikter seg til i tide å stille til rådighet for forlag/noteprodusent partitur og eventuelt annet materiell o.l. som er nødvendig for at den som skal produsere og selge/leie ut fremføringsmaterialet kan oppfylle sine forpliktelser etter forannevnte avtale med Bestiller.

1. **Eventuelle andre honorarer og utgifter som dekkes av bestiller**

☐ Lyddesign: kr ­­­\_\_\_\_\_\_

☐ Ekstern innspilling, studioleie og innleie av musikere: kr \_\_\_\_\_\_

☐ Annet: kr \_\_\_\_\_

Bestiller dekker utgifter til reiser og opphold i forbindelse med prøver og fremføring etter nærmere avtale.

1. **Fremføringsvederlag**

Bestiller betaler royalty til Komponist på følgende måte:

Royalty \_\_\_\_ % av brutto billettinntekter.

Bestiller forplikter seg til månedlig i spilleperioden, og ved spilleperiodens slutt å sende komponist oppgjør, med spesifisert oppgave over antall fremførelser og spilleinntekt.

1. **Dialog mellom Komponist og Bestiller**

Komponist og librettist skal gis anledning til å uttale seg i forbindelse med valg av regissør og dirigent.

Bestiller skal holde komponist orientert om fremdrift. Underveis i prosessen skal Bestiller tilby komponisten en eller flere workshops for å prøve ut materialet og for avklaring av format og omfang. Komponisten deltar i slike workshops etter nærmere avtale. Komponisten plikter å følge fremdriftsplaner fastsatt av Bestiller.

Ved endringer og/eller forsinkelser med komposisjonen eller produksjonen, plikter den parten forsinkelsen måtte gjelde å informere den andre parten i god tid.

1. **Erstatning ved kansellering**

Dersom oppdraget kanselleres etter inngåelse av denne kontrakt, skal fullt honorar betales med mindre partene blir enige om noe annet. Kompensasjonen kan uansett ikke settes lavere enn 50 %. Bestemmelsen gjelder også dersom det ikke foreligger signert kontrakt, men allikevel kan godtgjøres at avtale er inngått.

Det samme gjelder dersom Bestiller stiller nye krav etter inngått kontrakt som Komponisten ikke finner det kunstnerisk forsvarlig å imøtekomme.

1. **Force majeur**

Hvis kontrakten brytes på grunn av utenforliggende forhold som partene ikke har kontroll over, skal kontrakten anses som bortfalt fra det tidspunkt forholdet inntreffer. Ingen av partene kan kreve erstatning for de utgifter de er påført, eller inntekter som har gått tapt som følge av force majeure-forholdet.  
Dersom en av partene rammes av force majeure skal den rammede part umiddelbart underrette den andre part om det inntrufne.

1. **Tilbakeføring av rettigheter**

Ved kansellering faller alle fremføringsrettigheter som gis i denne avtalen tilbake til Komponisten.

Det samme gjelder dersom Bestiller ikke innen rimelig tid, senest innen ett (1) år etter at bestillingen er ferdigstilt, bekrefter at framføring av verket vil finne sted innen ytterligere ett (1) år, jf. pkt. 3.

1. **Diverse**

Det påløper ikke feriepenger av de avtalte honorarer og vederlag. Opphaveren bekrefter å være selvstendig næringsdrivende i relasjon til bestemmelsene i folketrygdloven og skattebetalingsloven, og vil dokumentere registreringsnummer i Brønnøysundregisteret.

1. **GDPR**

Ved inngåelse av denne avtalen samtykker Komponisten til at Oppdragsgiver behandler visse personopplysninger om Oppdragsgiver innenfor følgende rammer: Oppdragsgiver vil som ledd i sin oppfyllelse av denne avtalen ha behov for å lagre og utlevere bestemte personopplysninger om Komponisten. Dette gjelder Komponistens navn, adresse og andre kontaktopplysinger samt opplysninger knyttet til selve oppdraget og det som skal leveres av Komponisten. Opplysningene vil kun bli brukt innenfor formålet med avtalen, og for å oppfylle eventuelle forpliktelser Oppdragsgiver har overfor offentlig myndighet, som f. eks. skattemyndighetene og NAV. Utover samtykket som Komponisten gir til denne behandlingen, utgjør Personvernforordningen (GDPR) art. 6 nr. 1 bokstav b og c supplerende behandlingsgrunnlag.

Spørsmål og henvendelser vedrørende personvern sendes til Komponisten på epost.

1. **Tvisteløsning**

Tvist om forståelse av eller brudd på denne overenskomst skal søkes løst ved forhandlinger mellom Opphaveren og Bestiller. Dersom forhandlinger ikke fører frem kan hver av partene bringe saken inn for de alminnelige domstoler. Oslo tingrett antas som verneting, med mindre annet er særskilt avtalt.

1. **Særskilte bestemmelser**

Innenfor de rammer som gjelder med hensyn til ufravikelighet i denne avtalen og åndsverkloven, er følgende særskilte vilkår avtalt (spesifiseres eventuelt i vedlegg):

|  |
| --- |
|  |

\*\*\*

Denne kontrakten er undertegnet i to eksemplarer, hvorav hver part beholder ett eksemplar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted, dato Sted, dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestiller/ prosjektansvarlig Komponist

Vedlegg 1 – Kontaktinformasjon:

BESTILLER

navn   
adresse   
tlf   
e-post

org. nr…………………………………………………………………………

kontaktperson:………………………………………………………………...

---

OPPHAVER

navn   
adresse   
tlf   
e-post   
org. nr…………………………………………………………………………

kontaktperson:…………………………………………………………………

Vedlegg 2 – Spesielle vilkår: